
Проект

Приложение А
ДОГОВОР ЗА ОБЩЕСТВЕНА ПОРЪЧКА
Днес, ........ 2017 г., в гр. София, след проведена процедура за възлагане на обществена поръчка, открита с Решение № ............... от ................ 2017 г. на Директор на Институт по психология - МВР в качеството на упълномощено длъжностно лице по смисъла на чл. 7, ал. 1 от ЗОП и на основание чл. 112, ал. 1 от ЗОП, между:

 

1. МИНИСТЕРСТВО НА ВЪТРЕШНИТЕ РАБОТИ , със седалище и адрес на управление в град София, ул. „6-ти септември” № 29, БУЛСТАТ 000695235, ИН по ДДС: BG000695235, представляванo от Кристина Берчова Николаева - директор на Институт по психология – МВР, упълномощена със заповед № 8121з-880/06.07.2017 г. на министъра на вътрешните работи, от една страна, наричан по-долу „Възложител”, и

2. .............................................................................................................., със седалище и адрес на управление: ............................................................................................, ЕИК (БУЛСТАТ) ............................., представляван от  ..............., действащ в качеството си на  ....................., ЕГН ....................., от друга страна, наричана по-долу „Изпълнител”, се сключи този договор за обществена поръчка.

Страните се споразумяха за следното:
І. ПРЕДМЕТ НА ДОГОВОРА
Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу възнаграждение да достави обучителни и информационни материали (наричани по-долу „стоки”) по проект: „Разкажи ми историята-развитие на екипи от експерти за междуинституционално сътрудничество при случаи на деца-жертви или в риск от насилие“, договор № JUST/2015/RDAP/AG/MULT/9748/30.12.2016 г., съфинансиран от Програма „Правосъдие и потребители“ на Европейския съюз, с технически спецификации, посочени в Техническо предложение – Приложение № 1, неразделна част от този договор.
ІІ. СРОК И МЯСТО НА ИЗПЪЛНЕНИЕ

Чл. 2. (1) Договорът влиза в сила в деня на сключването му и е със срок на действие до 30.11.2018 г.   

 (2) Доставките на стоките по чл. 1 се извършват в срок до 14 (четиринадесет) дни от датата на подаване на писмена заявка от Възложителя, съдържащи вид, артикул и количество.

Чл. 3. Мястото на доставка на стоките е в сградата на Института по психология – МВР, гр. София, кв. „Ив. Вазов“, ул. „Балша“ 10.
ІІІ. ПРАВА И ЗАДЪЛЖЕНИЯ НА ИЗПЪЛНИТЕЛЯ
     Чл. 4. (1) ИЗПЪЛНИТЕЛЯТ е длъжен: 

1.  да изпълни поръчката с грижата на добрия търговец в сроковете, определени в този договор;

2.   да достави стоките с количество, състояние и изисквания съобразно този договор;

3. да уведоми писмено Възложителя за извършване на всяка доставка най-малко 3 (три) работни дни предварително;

4. да спазва изискванията за изпълнение към мерките за информация и комуникация на Европейската комисия– «Guide for action grants -2015”, публикувани на страницата:
http://ec.europa.eu/justice/grants1/files/2015_action_grants/2015_general/guide_for_action_grants_2015.pdf  
5. да разглежда и приема всички писмени възражения на ВЪЗЛОЖИТЕЛЯ относно недостатъците, допуснати при изпълнение на договора, и да ги отстранява за своя сметка;
6. да води точна и редовна документация и счетоводна отчетност, отразяващи изпълнението на договора, използвайки подходяща система за регистрация на документацията. Счетоводните отчети и разходите, свързани с изпълнението на договора, трябва да са в съответствие с изискванията на законодателството и да подлежат на ясно идентифициране и проверка.
7. да съхранява и предоставя всяка изискана от ВЪЗЛОЖИТЕЛЯ, националните и европейските компетентни органи, както и от други лица и органи, имащи право на проверка или одит, информация относно изпълнението на този договор в срок до 5 (пет) години от приключване на договора.
8. да приеме, че националните компетентни органи и европейските компетентни органи могат да извършват одит директно чрез свои служители или оторизирани лица. Този одит може да бъде извършван през периода на изпълнение на договора, до извършване на окончателното плащане и след това/по всяко време. Когато е намерено за подходящо, констатациите от одита могат да доведат до възстановяване на суми от ИЗПЪЛНИТЕЛЯ.
9. да дава достъп на служители на националните компетентни органи, на европейските компетентни органи или оторизирани от тях лица до сгради и помещения, където са се провеждали дейности по договора, както и до цялата информация, включително и на електронен носител, необходима за извършване на одит.
10. да информира ВЪЗЛОЖИТЕЛЯ за възникнали проблеми при изпълнението на договора, за предприетите мерки за тяхното разрешаване и/или за необходимостта от съответни разпореждания от страна на ВЪЗЛОЖИТЕЛЯ;
11. да следи и докладва за нередности при изпълнението на договора;

12. да възстанови неправомерно получени суми, вследствие от допуснати нередности по изпълнението на настоящия договор;
13. да предложи по време на изпълнението най-малко 3 модела на дизайн;
14. да уведоми своевременно Възложителя за настъпили промени в Списъка на специалистите, квалифицирани за изпълнение на поръчката, като се посочват образованието, професионалната квалификация на персонала и/или на ръководния си състав, включително на лицата, които отговарят за извършването на доставката;
15. да прехвърли на Възложителя собствеността върху доставените стоки след подписване на приемо-предавателния протокол;
16. да отстранява недостатъците/несъотвествията на стоките за своя сметка, установени при приемане на доставката и в срока на действие на договора.       
(2) Достъпът на лицата, включени в списъка на специалистите, квалифицирани за изпълнение на поръчката се одобрява в съответствие с действащата уредба от страна на МВР. МВР си запазва правото да откаже достъп на даден представител на Изпълнителя, при наличие на основание за това.
(3) ИЗПЪЛНИТЕЛЯТ носи пълната отговорност за качеството на изпълнението на доставките, предвидени в техническата спецификация за изпълнение на поръчката.
Чл. 5. ИЗПЪЛНИТЕЛЯТ има право: 

1. да получи уговореното в договора възнаграждение при условията и сроковете на настоящия договор;

2. да иска и да получава от ВЪЗЛОЖИТЕЛЯ необходимото съдействие за изпълнение на задълженията си по настоящия договор.

Чл. 6. ИЗПЪЛНИТЕЛЯТ няма право да ползва подизпълнител при изпълнение на договора. 
(Когато в процедурата изпълнителят е декларирал, че ще ползва подизпълнители при изпълнение на обществената поръчка вместо този текст в договора се изписва следното:
Чл. 6. (1) При изпълнение на договора Изпълнителят има право да ползва следните подизпълнители за : ............................................................................................

(посочват предвидените подизпълнители и видовете работи от предмета на поръчката, които ще се предложат на подизпълнители и съответстващия на тези работи дял в проценти от стойността на обществената поръчка)

 
(2) Изпълнителят е длъжен да сключи договор за подизпълнение с подизпълнителя/подизпълнителите, посочени в ал.1. 

(3) За работата на подизпълнителите Изпълнителят отговаря като за своя работа. 

(4) В срок до три дни от сключването на договор за подизпълнение или на допълнително споразумение за замяна на посочен в офертата подизпълнител, Изпълнителят изпраща копие на договора или на допълнителното споразумение на Възложителя заедно с доказателства, че са изпълнени условията по чл. 66, ал. 2 и 11 от ЗОП

(5) Замяна или включване на подизпълнител по време на изпълнение на договора се допуска по изключение, когато възникне необходимост, ако са изпълнени едновременно следните условия:
1. за новия подизпълнител не са налице основанията за отстраняване в процедурата;

2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.).

Чл. 7. Когато ИЗПЪЛНИТЕЛЯТ има изискуемо вземане по този договор срещу другата страна, той няма право да отказва да изпълни свое задължение, докато Възложителят не изпълни насрещното си задължение по договора. 

ІV. ПРАВА И ЗАДЪЛЖЕНИЯ НА ВЪЗЛОЖИТЕЛЯ
Чл. 8. (1) ВЪЗЛОЖИТЕЛЯТ се задължава:

1. да оказва необходимото съдействие на ИЗПЪЛНИТЕЛЯ при изпълнението на доставките;

2. да приеме доставените стоки;

3. да заплати цената на ИЗПЪЛНИТЕЛЯ в размера и при условията на този договор.

 (2) ВЪЗЛОЖИТЕЛЯТ има право:

1. да контролира изпълнението на поетите от ИЗПЪЛНИТЕЛЯ договорни задължения. Указанията на ВЪЗЛОЖИТЕЛЯ чрез упълномощено от него лице в изпълнение на това му правомощие са задължителни за ИЗПЪЛНИТЕЛЯ, доколко изпълнението им не е фактически невъзможно и не излизат извън рамките на договореното;

2. да иска от ИЗПЪЛНИТЕЛЯ да изпълни поръчката в срок и без отклонения от договореното;
3.  да иска от Изпълнителя да му предаде стоките – предмет на доставка;
4. да не плати разходи на ИЗПЪЛНИТЕЛЯ по изпълнението на този договор, които са недопустими за финансиране от финансиращата програма и при установен конфликт на интереси при извършването на контролната дейност по конкретен проект или повод, във връзка с изпълнението на задълженията по настоящия договор.


5. да прегледа и да провери отпечатаните и доставени стоки и да приеме изпълнението, когато отговаря на договореното;
6. да откаже да приеме доставени стоки, ако открие недостатъци на стоките или несъответствия  между доставените стоки и изискванията на този договор.

7. да откаже да приеме предложените му по време на договора най-малко три броя модела на дизайн.
V. ПРИЕМАНЕ НА ДОСТАВКИТЕ. РЕКЛАМАЦИИ

Чл. 9. (1) Приемането на доставените стоки се извършва на мястото на изпълнение, посочено в чл. 3.

(2) Доставката на стоките се удостоверява с приемо-предавателен протокол, който се подписва от представители на ВЪЗЛОЖИТЕЛЯ и ИЗПЪЛНИТЕЛЯ в 2 (два) оригинални екземпляра – по един за всяка от страните. 

(3) Доставката на стоките ще се извършва до 14 календарни дни след подаването на писмена заявка от Възложителя, съдържаща вид артикул и количество. В заявката ще са посочени и броя на графичните елементи (лога), които ще се определят от размера на съответния артикул. Заявките се подават при следната последователност:

1. Възложителят заявява писмено по електронна поща материалите, които следва да бъдат изготвени и доставени от Изпълнителя. 
2. В срок от 3 дни от получаването на заявката, Изпълнителят трябва да предложи най-малко 3 модела на дизайн, като Възложителят си запазва правото да не избере нито един от тях и да възложи на Изпълнителя различен от предложения дизайн.
3. В срок от 2 дни Възложителят одобрява дизайна и предпечатната версия или дава забележки и предложения за промени, които Изпълнителя в срок от 2 дни трябва отстрани и да предостави за одобрение на Възложителя новият дизайн и предпечат.
 (4) Приемат се стоки, които отговарят на изискванията на този договор и нямат недостатъци. При установяване на несъответствие или недостатъци, приемането на стоката  се отказва.

(5) В случаите, когато доставените стоки имат скрити недостатъци или несъответствия с предвидените в този договор характеристики, които Възложителят не е могъл и не е бил длъжен да установи при приемането на стоката и подписването на приемо-предавателния протокол, Възложителят има право да предяви рекламация пред Изпълнителя в срока по чл. 2.


(6) В случаите на ал. 5 се съставя констативен протокол, подписан от представители на Възложителя и Изпълнителя. Констативният протокол се съставя в срок до 3 (три) работни дни, считано от датата на установяване на недостатъците/отклоненията. Отказът на Изпълнителя да се яви и подпише констативен протокол, след като е бил поканен от Възложителя, се удостоверява с подписите на двама свидетели и представлява неизпълнение на договора, за което Изпълнителят дължи на другата страна неустойка в размер на 5 % (пет на сто) от стойността по чл. 10, ал. 1.
(7) В случай на рекламация, Изпълнителят за своя сметка подменя/поправя стоката в срок от 5 (пет) дни от датата на подписване на констативния протокол по ал. 6. Ако недостатъкът прави стоката негодна за ползване по предназначение, Изпълнителят е длъжен да я подмени с нова стока със същите или с по-добри параметри за своя сметка. 
(8) Ако Изпълнителят не изпълни задължението си по ал. 8, Възложителят има право да върне стоката и да получи обратно заплатената цена, съразмерно на върнатата стока. 

(9) Ако Изпълнителят откаже да приеме стоката, Възложителят има правото да поправи недостатъците или да се освободи от нея по свое усмотрение като разноските са за сметка на Изпълнителя.

 (10) В случай на възникване на спор между страните по договора при рекламации, Възложителят осигурява проверка на съответните стоки от оторизирана контролна организация в присъствието на представители на двете страни, за което се съставя протокол. Всички разходи по проверката са за сметка на Изпълнителя.  

(11) Ако в резултат на извършената от контролната организация проверка, стоката е доведена до негодност, Изпълнителят я възстановява в 5-дневен срок след покана от Възложителя.

VІ. УСЛОВИЯ И НАЧИН НА ПЛАЩАНЕ
Чл. 10. (1) Общата стойност по договора е в размер на …………. (словом) лева без ДДС, съответно ……………(словом) лева с включен ДДС, съгласно Ценовото предложение –  Приложение № 3, на ИЗПЪЛНИТЕЛЯ, неразделна част от настоящия договор. 
(2) В стойността по ал. 1 са включени всички разходи на ИЗПЪЛНИТЕЛЯ за изпълнение на дейностите, посочени в чл. 1 от настоящия договор. ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ.


(3) Цените, посочени в ценовото предложение на ИЗПЪЛНИТЕЛЯ са фиксирани и крайни за времето на изпълнение на договора и не подлежат на промяна.

Чл. 11. (1) Плащането се извършва чрез 100% банков превод, по сметка на изпълнителя, в срок до 30 (тридесет) дни след предоставяне на двустранно подписан предавателно-приемателен протокол за извършена доставка и оригинална фактура.

(2) Банковата сметка на ИЗПЪЛНИТЕЛЯ е:

IBAN:............................................................

BIC:................................................................

БАНКА.......................................................... (наименование, град, ПК, офис/клон),
(3) За извършване на плащането Изпълнителят предоставя фактура оригинал, в описателната част на която задължително трябва да е включен следният текст – разходът е по проект „Разкажи ми историята – развитие на екипи от експерти за междуинституционално сътрудничество при случаи на деца-жертви или в риск от насилие“, договор № JUST/2015/RDAP/AG/MULT/9748/30.12.2016 г., съфинансиран от Програма „Правосъдие и потребители“ на Европейския съюз.
(4) При промяна на банковата сметка, Изпълнителят се задължава незабавно да уведоми за това Възложителя като му посочи новата си банкова сметка.
(5)  Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя.
(6) Разплащанията по ал. 5 се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му.
(7) Към искането по ал. 6 изпълнителят предоставя становище, от което да е видно дали оспорва плащанията или част от тях като недължими.
(8) Възложителят има право да откаже плащане по ал. 5, когато искането за плащане е оспорено, до момента на отстраняване на причината за отказа.
(Забележка: клаузите от ал. 5 до ал. 8 се отнасят само за приложимите случаи при ползване на подизпълнител/и).
VІI. НЕУСТОЙКИ
Чл. 12. (1) При забава на изпълнение на доставка по този договор, ИЗПЪЛНИТЕЛЯТ дължи неустойка в размер на 0.5% от стойността на договора, за всеки просрочен ден, но не повече от 10% от общата стойност на договора по чл. 10, ал. 1. 

(2) Ако е в забава за плащане, Възложителят дължи неустойка в размер на законната лихва върху неизплатената в срок сума за всеки просрочен ден.  
Чл. 13. При лошо изпълнение, Изпълнителят дължи неустойка в размер на 20 % (двадесет на сто) от стойността на некачествените стоки.
Чл. 14. При частично неизпълнение, Изпълнителят дължи неустойка в размер на размер на 20 % (двадесет на сто) от стойността на неизпълнената част. 

Чл. 15. (1) Изпълнителят дължи неустойка в размер на 20 % (двадесет на сто) от общата цена  по чл. 10, ал. 1 от този договор при пълно виновно неизпълнение на обществената поръчка.

(2) В случай, че Възложителят развали този договор едностранно, по вина на Изпълнителя, последният дължи неустойка в размер на 20 % (двадесет на сто) от общата цена  по чл. 10, ал. 1.
Чл. 16. За дължимия размер на съответната неустойка по този договор изправната страна съставя протокол и го предоставя на неизправната страна. В срок от 10 (десет) работни дни, считано от датата на получаване на протокола, неизправната страна превежда по посочена от изправната страна банкова сметка, дължимата неустойка.
Чл. 17. Страните по този договор запазват правото си да търсят  обезщетение за вреди по общия ред, ако тяхната стойност е по-голяма от изплатените неустойки по реда на този договор. 
VІIІ. НЕПРЕОДОЛИМА СИЛА
Чл. 18. (1) Страните не носят отговорност за неизпълнение на задълженията си, ако неизпълнението на задълженията е предизвикано от действието на непредвидимо и непредотвратимо събитие от извънреден характер и извън разумния им контрол, възникнало след сключване на договора, което прави изпълнението невъзможно (форсмажорно обстоятелство, непреодолима сила). Страната, която се позовава на форсмажорно обстоятелство, трябва да докаже причинната връзка между неизпълнението на задълженията си и непреодолимата сила. 

(2) Настъпването на форсмажорното обстоятелство по ал. 1 се доказва с надлежно оформен документ от компетентен държавен орган и се фиксира със съставяне и подписване на двустранен протокол.

(3) Страната, която се позовава на форсмажорното обстоятелство, трябва в 3 (три) дневен срок от настъпването му, писмено да уведоми за това другата страна. При неизпълнение на това задължение страната няма право да се позовава на форсмажорни обстоятелства.

(4) Неизправната страна, която е била в забава при настъпването на непреодолимата сила, няма право да се позовава на форсмажорно обстоятелство.

(5) Не е налице непреодолима сила, ако съответното обстоятелство се е случило вследствие на неположена дължима грижа  от страна по този договор или ако при полагане на дължимата грижа това обстоятелство може да бъде преодоляно.

(6) Докато трае непреодолимата сила, изпълнението на задълженията се спира. 

(7) Ако непреодолимата сила продължи повече от 100 (сто) дни и няма признаци за скорошното й преустановяване, Възложителят има право да прекрати договора едностранно като писмено уведоми другата страна. Ако непреодолимата сила трае толкова, че Изпълнителят вече няма интерес от изпълнението той има право да прекрати договора едностранно като писмено уведоми другата страна.

IX. ГАРАНЦИЯ ЗА ИЗПЪЛНЕНИЕ
Чл. 19. (1) Гаранцията за изпълнение на договора е в размер на 5% (пет на сто) от стойността му или …….. (словом) лева. 
(2) Гаранцията се представя под формата на парична сума, банкова гаранция или застраховка, която обезпечава изпълнението, чрез покритие на отговорността на изпълнителя. Изпълнителят сам избира формата на гаранцията.
 (3) При представяне на гаранцията за изпълнение в платежния документ, в банковата гаранция или в застраховката изрично се посочва договорът, по който се представя гаранцията.

 (4) Гаранцията, представена във вид на парична сума, се внася по следната банкова сметка на Възложителя: IBAN: BG09 BNBG 9661 3300 1462 01, BIC код: BNBGBGSD, „БЪЛГАРСКА НАРОДНА БАНКА“, адрес пл. „Княз Александър I“ № 1, на името на „Министерство на вътрешните работи“.

(5) Когато гаранцията за изпълнение е банкова, се представя оригиналът й и същата е безусловна, неотменяема, покриваща 100 % от стойността на гаранцията за изпълнение и със срок на валидност – крайният срок на изпълнение на поръчката плюс 30 (тридесет) дни. Когато договорът не бъде изпълнен в договорения краен срок, ИЗПЪЛНИТЕЛЯТ е длъжен да удължи срока на банковата гаранция или да предостави на ВЪЗЛОЖИТЕЛЯ нова банкова гаранция с валидност за срока на изпълнение на договора плюс 30 (тридесет) дни, не по-късно от 5 (пет) работни дни преди изтичане срока на банковата гаранция. При непредставяне в посочения срок на документ, удостоверяващ изпълнението на ангажимента от страна на ИЗПЪЛНИТЕЛЯ, ВЪЗЛОЖИТЕЛЯТ има право да предяви иск за усвояване на гаранцията в пълен размер.
 (6) Обслужването на банковата гаранция за изпълнение, таксите и други плащания по нея, банковите преводи, комисионните, както и поддържането на банковата гаранция за изпълнение за целия период на действие на договора, са за сметка на ИЗПЪЛНИТЕЛЯ. 

(7) Когато гаранцията за изпълнение е застраховка, тя обезпечава изпълнението чрез покритие на отговорността на изпълнителя, покриваща 100 % от стойността на гаранцията за изпълнение и със срок на валидност – срокът на изпълнение на договора плюс 30 (тридесет) дни. Когато договорът не бъде изпълнен в договорения краен срок, ИЗПЪЛНИТЕЛЯТ е длъжен да удължи срока на застраховката или да предостави на ВЪЗЛОЖИТЕЛЯ нова застраховка с валидност за срока на изпълнение на договора плюс 30 (тридесет) дни, не по-късно от 5 (пет) работни дни преди изтичане на срока на застраховката. При непредставяне в посочения срок на документ, удостоверяващ изпълнението на ангажимента от страна на ИЗПЪЛНИТЕЛЯ, ВЪЗЛОЖИТЕЛЯ има право да предяви иск за усвояване на гаранцията в пълен размер.

(8) ВЪЗЛОЖИТЕЛЯТ освобождава гаранцията за изпълнение на договора без да дължи лихви в срок до 30 /тридесет/ дни, след изтичане на срока по чл. 2 и след изпълнението на всички задължения на ИЗПЪЛНИТЕЛЯ. 

(9) Когато договорът е прекратен преди неговото изпълнение, гаранцията за изпълнение се освобождава в срок от 30 (тридесет) дни след неговото прекратяване, без да се дължат лихви на ИЗПЪЛНИТЕЛЯ.

(10) ВЪЗЛОЖИТЕЛЯТ задържа/усвоява гаранцията за изпълнение на договора, ако в процеса на неговото изпълнение възникне спор между страните, до приключването му с влязло в сила съдебно решение или споразумение.

(11) ВЪЗЛОЖИТЕЛЯТ задържа /усвоява гаранцията за изпълнение при пълно виновно неизпълнение на поръчката, както и при разваляне на договора по вина на ИЗПЪЛНИТЕЛЯ.

(12) ВЪЗЛОЖИТЕЛЯТ има право да удържи/усвои от стойността на гаранцията за изпълнение размера на начислените неустойки по раздел VІI. от този договор.
Х. ИЗМЕНЕНИЕ И ПРЕКРАТЯВАНЕ НА ДОГОВОРА
Чл. 20. Изменението на договора се извършва по взаимно съгласие с подписване на двустранен анекс между страните. Изменението на договора не трябва да води до нарушение на разпоредбите в ЗОП, регламентиращи правните основания за изменение на договор за обществена поръчка.  

Чл. 21. (1) Този договор се прекратява.

1. с изпълнение на задълженията на страните по него;
2. по взаимно съгласие между страните, изразено чрез подписване на двустранно споразумение;
3. при виновно неизпълнение на задълженията на Изпълнителя с 14 (четиринадесет)-дневно писмено предизвестие от Възложителя;
4. едностранно от Възложителя с писмено уведомление до другата страна, когато Изпълнителят бъде обявен в неплатежоспособност или бъде открита процедура за обявяването му в несъстоятелност или ликвидация;
5. едностранно от Възложителя с писмено уведомление до другата страна, когато установи, че тя ползва подизпълнители при изпълнение на договора. 
(когато с договора е допуснато ползване на подизпълнители от Изпълнителя при изпълнение на поръчката, т. 5 се променя така:

5. едностранно от Възложителя с писмено уведомление до другата страна, когато установи, че тя ползва други подизпълнители при изпълнение на договора, различни от тези, посочени в договора, или подизпълнителите изпълняват друг вид работа или участие от предвиденото в договора.);
6. при констатирани нередности по смисъла на европейското законодателство и/или  конфликт на интереси с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ.
 (2) ВЪЗЛОЖИТЕЛЯТ има право едностранно без предизвестие да прекрати действието на договора, когато:

1. ИЗПЪЛНИТЕЛЯТ забави изпълнението на доставката с повече от 20 (двадесет) дни, считано от деня, следващ датата на изтичане на уговорения срок. В този случай ВЪЗЛОЖИТЕЛЯТ не дължи обезщетения, неустойки и/или пропуснати ползи на ИЗПЪЛНИТЕЛЯ, но има право да задържи представената гаранция за изпълнение.

2. когато ИЗПЪЛНИТЕЛЯТ използва подизпълнител, без да е декларирал това в офертата си, или ползва други подизпълнители при изпълнение на договора, различни от тези, посочени в договора, или подизпълнителите изпълняват друг вид работа или участие от предвиденото в договора;
3. когато ИЗПЪЛНИТЕЛЯТ бъде обявен в несъстоятелност или когато е в производство по несъстоятелност или ликвидация.

Чл. 22. (1) Всяка от страните може да развали този договор с едностранно 30 (тридесет)-дневно писмено предизвестие до другата страна при пълно или частично неизпълнение, забавено или лошо изпълнение на задълженията на другата страна. Разваляне на договора не се допуска, ако неизпълнената част от задължението е незначителна с оглед интереса на изправната страна. 

(2) Възложителят може да прекрати договора с писмено уведомление без предизвестие до другата страна, когато Изпълнителят забави изпълнение на задължение по този договор с повече от 30 (тридесет) дни.
(3) Всяка от страните може да поиска прекратяване на договора без предизвестие след изтичане на тримесечен срок от сключването му в случай, че в този срок не е започнало изпълнението му поради неосигурено финансиране. (в случай, че поръчката е обявена при условията на чл. 114 от ЗОП)

ХI. КОНФИДЕНЦИАЛНОСТ

Чл. 23. ИЗПЪЛНИТЕЛЯТ и ВЪЗЛОЖИТЕЛЯТ третират като конфиденциална всяка информация, получена при и по повод изпълнението на договора.

Чл. 24. ИЗПЪЛНИТЕЛЯТ няма право без предварителното писмено съгласие на ВЪЗЛОЖИТЕЛЯ да разкрива по какъвто и да е начин и под каквато и да е форма договора или част от него и всякаква информация, свързана с изпълнението му, на когото и да е, освен пред своите служители. Разкриването на информация пред такъв служител се осъществява само в необходимата степен за целите на изпълнението на договора.

Чл. 25. ВЪЗЛОЖИТЕЛЯТ и ИЗПЪЛНИТЕЛЯТ гарантират конфиденциалност при използването на предоставените документи, материали и информация по договора, като не ги предоставя на трети лица, освен ако тези трети лица имат законово основание за това.
ХII. ЗАКЛЮЧИТЕЛНИ РАЗПОРЕДБИ
Чл. 26. (1) Всички уведомления между страните, които ще бъдат отправяни по този договор са валидни, ако са извършени в писмен вид на български език и са изпратени по факс или с препоръчана поща с обратна разписка, или по друг начин, удостоверяващ уведомяването на другата страна, на следния адрес:  

1. за Възложителя: Директор на Институт по психология – МВР, гр. София, кв. „Ив. Вазов“, ул. „Балша 10”, факс …………;  

2. за Изпълнителя: ……………………..

(2) Всяка страна по този договор е длъжна в 3-дневен срок от промяна на адреса/факса по ал.1 да уведоми другата за настъпилата промяна и да посочи новия си адрес/факс за кореспонденция.

(3) Ако страната по договора не изпълни задълженията си по ал. 2 се счита, че уведомленията  по ал. 1 са връчени редовно.
Чл. 27. Всички спорове, породени от този договор или отнасящи се до него, или до допълнителни споразумения към него, включително и споровете, породени от или отнасящи се до тълкуване, недействителност, неизпълнение или прекратяване, ще бъдат решавани по взаимно съгласие с подписване на двустранно споразумение. Ако между страните не бъде постигнато споразумение, спорът се отнася за решаване пред компетентен съд. Когато предметът на спора между страните е за имуществени права, той се отнася за разрешаване пред компетентен съд в град София. 
Чл. 28. Неразделна част от този договор са:

1. Приложение № 1 - Предложение за изпълнение на ИЗПЪЛНИТЕЛЯ, подадено в процедурата за възлагане на обществена поръчка - .........стр.;
2. Приложение № 2 - Техническата спецификация на ВЪЗЛОЖИТЕЛЯ - .........стр.;

3.
Приложение № 3 - Ценово предложение на ИЗПЪЛНИТЕЛЯ, подадено в процедурата за възлагане на обществена поръчка -  ........стр.;

Чл. 29. За неуредените въпроси в този договор се прилага законодателството на Република България. 

Този договор се състави и подписа в три екземпляра – два за ВЪЗЛОЖИТЕЛЯ и един за ИЗПЪЛНИТЕЛЯ.
	ЗА ВЪЗЛОЖИТЕЛЯ:

1. ........................................................................

(подпис и печат) 

Директор на ИП-МВР:Кристина Берчова Николаева
...............................

Дата на подписване
2. ........................................................................

(подпис)

ЛИЦЕ, ОТГОВОРНО ЗА СЧЕТОВОДНИТЕ ЗАПИСВАНИЯ:

...............................

Дата на подписване: 

...............................

Дата на подписване: 


	ЗА ИЗПЪЛНИТЕЛЯ:

...........................................................................

 (подпис и печат) 

Посочва се името на изпълнителя, име и фамилия на лицето/лицата, което го представлява и в какво качество.

...............................

Дата на подписване




Забележка: Проектът на този договор се допълва с всички предложения от офертата на определения изпълнител на обществената поръчка (чл. 112, ал.4 от ЗОП).

